Title: พระราชกฤษฎีกาจัดตั้งเทศบาลตำบลป่าตอง อำเภอกะทู้ จังหวัดภูเก็ต  พ.ศ. 2537

พระราชกฤษฎีกา

พระราชกฤษฎีกา
จัดตั้งเทศบาลตำบลป่าตอง
อำเภอกะทู้ จังหวัดภูเก็ต
พ.ศ.
๒๕๓๗
---------------

ภูมิพลอดุลยเดช ป.ร.

ให้ไว้ ณ วันที่ ๑๙ มีนาคม พ.ศ. ๒๕๓๗

  เป็นปีที่ ๔๙
ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรด
เกล้า ฯ ให้ประกาศว่า
                        โดยที่เป็นการสมควรจัดตั้งสุขาภิบาลตำบลป่าตอง
อำเภอกระทู้ จังหวัดภูเก็ต
ขึ้นเป็นเทศบาลตำบล
                        อาศัยอำนาจตามความในมาตรา
๑๗๕ ของรัฐธรรมนูญแห่งราชอาณาจักรไทย
มาตรา ๖ วรรคหนึ่ง แห่งพระราชบัญญัติสุขาภิบาล พ.ศ. ๒๔๙๕
และมาตรา ๙ แห่งพระราช
บัญญัติเทศบาล พ.ศ. ๒๔๙๖ จึงทรงพระกรุณาโปรดเกล้า ฯ
ให้ตราพระราชกฤษฎีกาขึ้นไว้ 
ดังต่อไปนี้

                        มาตรา
๑ พระราชกฤษฎีกานี้เรียกว่า "พระราชกฤษฎีกาจัดตั้งเทศบาลตำบล
ป่าตอง อำเภอกระทู้ จังหวัดภูเก็ต พ.ศ. ๒๕๓๗"

                        มาตรา
๒ พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่
วันประกาศในราชกิจจานุเบกษาเป็นต้นไป

                        มาตรา
๓ ให้จัดตั้งสุขาภิบาลป่าตอง อำเภอกระทู้ จังหวัดภูเก็ต ขึ้นเป็นเทศบาล
ตำบล มีชื่อว่า "เทศบาลตำบลป่าตอง อำเภอกระทู้
จังหวัดภูเก็ต"

                        มาตรา
๔ ให้กำหนดเขตเทศบาลตำบลป่าตอง อำเภอกระทู้ จังหวัดภูเก็ต ไว้
ดังนี้
                        หลักเขตที่
๑ ตั้งอยู่ริมฝั่งทะเลอันดามัน ตรงจุดที่แนวเส้นแบ่งเขตระหว่าง
ตำบลป่าตองกับตำบลกมลา บรรจบกับริมฝั่งทะเลอันดามัน
                        ด้านเหนือ
                        จากหลักเขตที่
๑ เป็นเส้นเลียบตามแนวเส้นแบ่ง เขตระหว่างตำบลป่าตองกับ
ตำบลกมลา ไปทางทิศตะวันออกเฉียงเหนือ ถึงหลักเขตที่ ๒
ซึ่งตั้งอยู่ตรงจุดที่แนวเส้นแบ่งเขต
ระหว่าง ตำบลป่าตองกับตำบลกมลา
บรรจบกับแนวเส้นแบ่งเขตระหว่างตำบลป่าตองกับตำบล
กะทู้
                        ด้านตะวันออก
                        จากหลักเขตที่
๒ เป็นเส้นเลียบแนวเส้นแบ่งเขตระหว่างตำบลป่าตองกับ
ตำบลกะทู้ ไปทางทิศใต้ ผ่านทางหลวงแผ่นดินหมายเลข ๔๐๒๙
กะทู้-ป่าตอง ถึงหลักเขตที่ ๓ 
ซึ่งตั้งตรงจุดที่แนวเส้นแบ่งเขตระหว่างตำบลป่าตองกับตำบลกะทู้
บรรจบกับแนวเส้นแบ่งเขต
ระหว่างอำเภอกะทู้กับอำเภอเมืองภูเก็ต
                        ด้านใต้
                        จากหลักเขตที่
๓ เป็นเส้นเลียบแนวเส้นแบ่งเขตระหว่างอำเภอกะทู้กับ
อำเภอเมืองภูเก็ต ไปทางทิศตะวันตก ถึงหลักเขตที่ ๔
ซึ่งตั้งอยู่ตรงจุดที่แนวเส้นแบ่งเขตระหว่าง
อำเภอกะทู้กับอำเภอเมืองภูเก็ตบรรจบกับริมฝั่งทะเลอันดามัน
                        ด้านตะวันตก
                        จากหลักเขตที่
๔ เป็นเส้นเลียบริมฝั่งทะเลอันดามันไปทางทิศเหนือ บรรจบกับ
หลักเขตที่ ๑
                        ดังปรากฏในแผนที่ท้ายพระราชกฤษฎีกานี้
                        ตามเส้นแนวเขตที่กล่าวไว้ในมาตรานี้
ให้มีหลักย่อยปักไว้เพื่อแสดงแนวเขต
ตามสมควร

                        มาตรา
๕ ในระหว่างดำเนินการเลือกตั้งสมาชิกสภาเทศบาลตำบลป่าตอง
อำเภอกะทู้ จังหวัดภูเก็ต
ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาล
ป่าตอง อำเภอกะทู้ จังหวัดภูเก็ต
ซึ่งพ้นจากตำแหน่งในวันที่พระราชกฤษฎีกานี้ใช้บังคับตาม
ที่เห็นสมควร มีจำนวนเท่ากับจำนวนคณะเทศบาลตำบลตามมาตรา ๔๙
แห่งพระราชบัญญัติ
เทศบาล พ.ศ. ๒๔๙๖ เพื่อดำเนินกิจการในหน้าที่ของคณะเทศมนตรีไปพลางก่อน
จนกว่า
คณะเทศมนตรีที่ได้รับแต่งตั้งตามมาตรา ๓๗
แห่งพระราชบัญญัติเทศบาล พ.ศ. ๒๔๙๖
เข้ารับหน้าที่

                        มาตรา
๖ ให้รัฐมนตรีว่าการกระทรวงมหาดไทยรักษาการตามพระราช
กฤษฎีกานี้

ผู้รับสนองพระบรมราชโองการ

ชวน หลีกภัย

นายกรัฐมนตรี

-----------------------------------------------------------------------------------------------------------
หมายเหตุ:- เหตุผลในการประกาศใช้พระราชกฤษฎีกาฉบับนี้ คือ
เนื่องจากสุขาภิบาลป่าตอง 
อำเภอกะทู้ จังหวัดภูเก็ต มีสภาพอันสมควรยกฐานะเทศบาลตำบลป่าตอง
อำเภอกะทู้ จังหวัด
ภูเก็ต
เพื่อให้ประชาชนในท้องถิ่นได้ปกครองดูแลและทะนุบำรุงท้องถิ่นของตนตามระบบเทศบาล 
จึงจำเป็นต้องตราพระราชกฤษฎีกานี้

[รก.๒๕๓๗/๑๒ก/๒๒/๑ เมษายน ๒๕๓๗]

                                                                                                พรพิมล/แก้ไข
                                                                                                ๒๔
มิ.ย ๒๕๔๕ 
                                                                                                   A+B (C )